డి.రవీందర్ యాదవ్

డి.రవీందర్‌ యాదవ్‌ తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 21న హైదరాబాద్ లోని ఉస్మానియా యూనివర్సిటీ వైస్‌చాన్సలర్‌గా నియమితుడయ్యాడు. ఆయన ఈ పదవిలో మూడేండ్ల పాటు  కొనసాగనున్నాడు.

జననం, విద్యాభాస్యం
డి.రవీందర్‌ యాదవ్‌ జనగామ జిల్లా, జనగాం మండలం, వడ్లకొండ గ్రామంలో జన్మించాడు. ఆయన ఉస్మానియా యూనివర్సిటీలో ఎంఏ, ఎంఫిల్, పీహెచ్‌డీ పూర్తి చేశాడు.

వృత్తి జీవితం
డి.రవీందర్‌ యాదవ్‌ 1990లో ఉస్మానియా యూనివర్సిటీలో పొలిటికల్‌ సైన్స్‌ డిపార్ట్‌మెంట్‌లో ఫ్యాకల్టీగా నియమితులయ్యాడు. ఆయన ఓయూ పోస్టు గ్రాడ్యుయేట్‌ కాలేజీ ప్రిన్సిపాల్‌గా,  మహత్మాగాంధీ యూనివర్సిటీలో సోషల్‌ సైన్సెస్‌ డీన్‌గా, సెంటర్‌ ఫర్‌ అడ్వాన్స్‌డ్‌ స్టడీస్‌ కోఆర్డినేటర్‌గా పని చేశాడు. నిజాం కాలేజీ, ఓయూ పీజీ కాలేజీల్లోనూ కొంతకాలం పని చేశాడు. ఆయన కేంద్ర మావన వనరుల అభివృద్ధి శాఖ ఆధ్వర్యంలో నిర్వహించిన లీడర్‌షిప్‌ ఇన్‌ అకడమిక్‌ ప్రోగ్రాంలో శిక్షణ పొందాడు. రవీందర్‌ యాదవ్‌ యూనివర్సిటీ ఆర్ట్స్‌ కాలేజీ ప్రిన్సిపాల్‌గా విధులు నిర్వహిస్తున్న సమయంలో సమయంలోనే ఉస్మానియా యూనివర్సిటీ వైస్‌చాన్సలర్‌గా నియమితుడయ్యాడు.

వైస్‌చాన్సలర్‌గా భాద్యతలు
డి.రవీందర్‌ యాదవ్‌ 2021, మే 24న ఉస్మానియా యూనివర్సిటీ వైస్ చాన్సలర్‌గా పదవీ బాధ్యతలు స్వీకరించాడు.

మూలాలు

జీవిస్తున్న ప్రజలు
జనగామ జిల్లా వ్యక్తులు